Държавен вестник, бр. 82, 2018 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  82
3. анализ на необходимостта и сформиране 
на екип по реда на чл. 138, т. 8 от Закона за 
съдебната власт (ЗСВ);
4. анализ на необходимостта и предвиждане 
на използване на специални разузнавателни 
средства в досъдебното производство;
5. анализ на необходимостта от осъществя-
ване на правомощията на Бюрото по защита 
при главния прокурор;
6. анализ на опасността участник в пре­
стъплението да се укрие, да извърши друго 
престъпление или да укрие доказателства и 
вземане на мерки за предотвратяване на това. 
Чл. 8. (1) Когато сигналът за корупция 
е получен в прокуратурата и не са налице 
достатъчно данни за образуване на досъдебно 
производство, прокурорът може да възложи 
извършването на проверка по реда на чл. 145, 
ал. 1, т. 3 ЗСВ с писмено разпореждане, съдър-
жащо конкретни указания за обстоятелствата, 
които следва да бъдат установени, и срок за 
извършване, който не може да бъде по-дълъг 
от два месеца.
(2) Разпореждането се изпраща до пред-
седателя на КПКОНПИ, като указаният от 
прокурора срок се изчислява от датата на 
завеждането му в Комисията до датата на 
извеждане на справката по ал. 4 от нея. Ако 
се окаже недостатъчен, срокът може да бъде 
удължен с до един месец съобразно чл. 145, 
ал. 2 ЗСВ, за което писмено се уведомява 
проверяващият орган.
(3) Прокурорът осъществява контрол вър-
ху провеждането на проверката за пълнота 
и срочност, като може да изисква доклад за 
установеното при нея, да дава допълнителни 
указания за установяване на нови обстоятел-
ства или за изясняване на вече установени 
такива и да оказва методическа помощ.
(4) За резултатите от проверката органите 
по чл. 16, ал. 2 ЗПКОНПИ изготвят справка. 
Когато преценят, че са събрани достатъчно 
данни за извършеното престъпление, справ-
ката следва да съдържа информация най-
малко за:
1. извършеното престъпление, вкл. времето, 
мястото и начина;
2. участниците в престъплението (иденти-
фикационни данни);
3. лица, които може да бъдат разпитани 
като свидетели;
4. вещи, вкл. документи, които би могло 
да се изземат като веществени доказателства, 
и тяхното местонахождение.
Чл. 9. Когато по получен в КПКОНПИ 
сигнал или при възложена от прокурор про-
верка за извършено корупционно престъпление 
се установи необходимост от извършването 
на неотложни действия по разследването, 
директорът на дирекция „Противодействие 
на корупцията“ към КПКОНПИ незабавно 
уведомява административния ръководител на 
компетентната прокуратура или съответния 
дежурен прокурор. Уведомяването и даде-
ните указания от прокурора се отразяват в 
писмена форма.
Чл. 10. (1) В хода на досъдебното произ-
водство съответният прокурор и органите по 
чл. 16, ал. 2 ЗПКОНПИ си взаимодействат 
при условията и по реда на Наказателно-
процесуалния кодекс (НПК):
1. при извършване на отделни действия, 
свързани с разкриването на престъпленията 
при упражняване на ръководство и надзор 
върху разследването, съобразно чл. 196 НПК;
2. за установяването и издирването на из-
вършителя на престъплението в съответствие 
с чл. 215 НПК;
3. при продължаване на издирването на 
извършителя при спряно наказателно производ-
ство поради неразкриване на извършителя на 
престъплението съобразно чл. 245, ал. 1 НПК;
4. когато се възлага извършването на опера-
тивно-издирвателна дейност по чл. 102 – 106 
ЗПКОНПИ, във връзка с досъдебно произ-
водство за корупционни престъпления, из-
вършени от лица, заемащи висши публични 
длъжности.
(2) Актовете на прокурора по ал. 1 се из-
пращат до председателя на КПКОНПИ. 
(3) В случаите по ал. 1, т. 2 и 3 органите 
по чл. 16, ал. 2 ЗПКОНПИ периодично след 
изтичане на тримесечен срок докладват на 
прокурора резултатите от издирването.
Чл. 11. (1) За подпомагане на разследването 
главният прокурор съвместно с председателя 
на КПКОНПИ, както и с ръководителите на 
други държавни институции могат да създават 
специализирани междуведомствени звена по 
реда на чл. 138, т. 8 ЗСВ чрез сключване на 
споразумение.
(2) Споразумението за създаване на спе-
циализирано междуведомствено звено урежда 
целите, състава, вътрешната му организация, 
средствата и другите материални условия, 
необходими за функционирането му.
Чл. 12. (1) Прокуратурата на Република 
България и органите по чл. 16, ал. 2 ЗПКОНПИ 
обменят информация съобразно функционал-
ната си компетентност.
(2) Обемът на информацията и сроковете за 
нейното предоставяне се определят за всеки 
конкретен случай съобразно изискванията на 
нормативните и вътрешноведомствените акто-
ве, уреждащи дейността на двете ведомства.
(3) По искане на компетентната прокура-
тура за нуждите на образувано наказател-
но производство органите по чл. 16, ал. 2  
ЗПКОНПИ предоставят данни от информа-
ционните си фондове, относими към наказа-
телното производство.